laion/Wikipedia-Exotic huggingface dataset:
জগৎবল্লভপুর

জগৎবল্লভপুর ভারতের পশ্চিমবঙ্গের হাওড়া জেলার হাওড়া সদর মহকুমার অন্তর্গত জগৎবল্লভপুর জনসাধারণ উন্নয়ন সিডি ব্লকে অবস্থিত একটি শহর। জগৎবল্লভপুর, ২২°৪১′১১″ উত্তর ৮৮°৬′২৫″ পূর্ব﻿ / ﻿২২.৬৮৬৩৯° উত্তর ৮৮.১০৬৯৪° পূর্ব﻿ / 22.68639; 88.10694. স্থানাঙ্কে অবস্থিত। ২০১১ সালের জনগণনা অনুযায়ী,জগৎবল্লভপুরের মোট জনসংখ্যা ৭,১১৩ যার মধ্যে ৩,৬৩৬ জন পুরুষ (৫১%) ও ৩,৪৭৭ জন মহিলা (৪৯%)। ৬ বছরের নিচে জনসংখ্যা ছিল ৭৮৬ জন। জগৎবল্লভপুরের মোট সাক্ষর জনসংখ্যা ৫,২৪০(৬ বছর ধরে জনসংখ্যার ৮২.৮২%)। জগৎবল্লভপুর,চারটি গুরুত্বপূর্ণ রাস্তার মিলনস্থল যেগুলি বড়গাছিয়া,মশাট,জাঙ্গিপাড়া ও উদয়নারায়ণপুরে যায়। এবং আরো একটি রাস্তা যেটি জগৎবল্লভপুরের সব চেয়ে জনপ্রিয় জায়গা মুন্সিরহাট পৌঁছেছে । ই১৩ এসপ্ল্যানেড - জাঙ্গিপাড়া ই৩২ কলকাতা - আঁটপুর ৯এ বড়গাছিয়া - হরিপাল রেলওয়ে স্টেশন ২৬সি জগৎবল্লভপুর - বনহুগলী মুন্সিরহাট - হাওড়া স্টেশন উদয়নারায়ণপুর - হাওড়া স্টেশন রাজবলহাট - হাওড়া স্টেশন তারকেশ্বর - হাওড়া স্টেশন তারকেশ্বর - বড়গাছিয়া বড়গাছিয়া রেলওয়ে স্টেশন, হাওড়া আমতা রেলওয়ে লাইনে অবস্থিত জগৎবল্লভপুরের সবচেয়ে নিকটবর্তী রেলওয়ে স্টেশন। "Jagatballavpur High School (Howrah district)"। West Bengal। Wikimapia। সংগ্রহের তারিখ ১৫ মে ২০১৬।  "C.D. Block Wise Primary Census Abstract Data(PCA)"। 2011 census: West Bengal – District-wise CD Blocks। Registrar General and Census Commissioner, India। সংগ্রহের তারিখ ১৫ মে ২০১৬।
বাহরাইনে ইসলাম

ইসলাম বাহরাইনের রাষ্ট্রধর্ম। যদিও ভারত, ফিলিপাইন এবং শ্রীলঙ্কার মতো অমুসলিম দেশ থেকে আগত অমুসলিম অভিবাসী এবং অতিথি কর্মীদের আগমনের কারণে, বিংশ শতাব্দীর শেষের দিক থেকে এই দেশে মুসলমানদের শতকরা হার হ্রাস পেয়েছে। ২০১০ সালের আদমশুমারি অনুসারে দেশটির মোট জনসংখ্যার ৭০.২% মুসলমান ছিলো। সাম্প্রদায়িক পরিচয় অন্তর্ভুক্ত করে সর্বশেষ সরকারি আদমশুমারি (১৯৪১) অনুসারে দেশটিতে মোট মুসলমানের ৫২ শতাংশ (৮৮,২৯৮ নাগরিক) শিয়া এবং ৪৮ শতাংশ সুন্নি মুসলিম ছিল। ইসলামী অণুপ্রবেশের পূর্বে কাতার এবং বাহরাইনের বাসিন্দারা মূর্তি পূজা করে আরবীয় পৌত্তলিকতা অনুশীলন করত। সপ্তম শতাব্দীতে সমগ্র আরব অঞ্চলে ইসলামের বিস্তার হয়েছিল । ৬২৮ খ্রিষ্টাব্দে মুহাম্মাদ তার প্রথম রাষ্ট্রদূত আল-আলা আল-হাদরামিকে বাহরাইনের ঐতিহাসিক অঞ্চলের শাসক মুনজির ইবনে সাওয়া আল তামিমির কাছে প্রেরণ করেছিলেন। যে অঞ্চলটি কুয়েত থেকে দক্ষিণ-কাতার, দক্ষিণে আল-হাসা, এবং বাহরাইন পর্যন্ত প্রসারিত ছিল। মুহাম্মাদের রাষ্ট্রদূত তাকে ইসলাম ধর্ম গ্রহণের আমন্ত্রণ জানিয়েছিল। মুনজির তার আমন্ত্রণ গ্রহণ করেছিলেন এবং ইসলাম ধর্ম গ্রহণের ঘোষণা দিয়েছিলেন।এতে বাহরাইন ও কাতারের সমস্ত আরব বাসিন্দা সহ কাতারে বসবাসরত কিছু পার্সিয়ানও মুসলমান হয়েছিল এবং বাহরাইনে ইসলামিক যুগের সূচনা হয়েছিল। কংগ্রেসের কান্ট্রি স্টাডিজের গ্রন্থাগার, এবং নিউইয়র্ক টাইমসের মতে, বাহরাইনে বর্তমানে মোট মুসলমানদের প্রায় ৪৫ % সুন্নি এবং ৫৫% শিয়া । বাহরাইনের একটি সরকারী নথিতে প্রকাশিত হয়েছে যে দেশের মোট মুসলমানদের ৫১% নাগরিক সুন্নি, অন্যদিকে শিয়া জনসংখ্যা হ্রাস পেয়ে ৪৯% হয়েছে। দেশটি মুসলিমদের ইদ উল আযহা, দুল ফিতর, ইসলামী নবী মুহাম্মদের জন্মদিন (মাওলিদ) এবং ইসলামিক নববর্ষ জাতীয় ছুটি হিসাবে পালন করে। বাদশাহ হামাদের অধীনে ইসলামপন্থী দলগুলি বাহরাইনের নির্বাচনে প্রতিদ্বন্দ্বিতা করছে এবং সংসদে একটি প্রভাবশালী শক্তি হয়ে উঠছে।সুন্নি ইসলামপন্থী দলগুলির মধ্যে সালাফি আসালাহ এবং আল-মেনবার ইসলামিক সোসাইটি সংসদের দুটি বড় দল।২০০২ সালের সাধারণ নির্বাচনের পরে ২০০২ সালের নির্বাচন বয়কট করে শিয়া আল ওয়েফাক প্রভাবশালী দল হয়ে উঠবে বলে আশা করা হয়েছিল। বিয়াত আল কুরআন "General Tables"। Bahraini Census 2010। ২০১২-০৩-২০ তারিখে মূল থেকে আর্কাইভ করা। সংগ্রহের তারিখ ২০১৩-০৩-৩১।  Qubain, Fahim Issa (1955) “Social Classes and Tensions in Bahrain.” The Middle East Journal 9, no. 3: 269–280, p. 270 Bahrain Country Study Library of Congress 1981 Plot in Bahrain linked to Iranians New York Times, 25 July 1982, retrieved 20 June 2018 Al Jazeera: وثيقة بحرينية: الشيعة أقل من النصف, 1973, retrieved 20 June 2018 "সংরক্ষণাগারভুক্ত অনুলিপি"। ৩ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০২১।  বাহরাইন ক্যারিয়ারের সুযোগগুলি ওয়েব্যাক মেশিনে আর্কাইভকৃত ১২ জানুয়ারি ২০২০ তারিখে মার্কিন স্টেট ডিপার্টমেন্ট বাহরাইনের শিয়াদের বিরুদ্ধে ষড়যন্ত্র করা ওয়েব্যাক মেশিনে আর্কাইভকৃত ১৭ অক্টোবর ২০১৭ তারিখে, বাহরাইন মানবাধিকার কেন্দ্র, অক্টোবর 2006 বাহরাইনে বৈষম্য: অলিখিত আইন ওয়েব্যাক মেশিনে আর্কাইভকৃত ১৯ অক্টোবর ২০১৭ তারিখে, বাহরাইন মানবাধিকার কেন্দ্র, ২০০৩ সালের সেপ্টেম্বর ভিডিও: বাহরাইনে রাজনৈতিক প্রাকৃতিকীকরণ (২০০২) ওয়েব্যাক মেশিনে আর্কাইভকৃত ১৯ অক্টোবর ২০১৭ তারিখে কমপক্ষে বাহরাইন সুন্নি-শিয়া বিভাগগুলি, ডেইলি স্টার সম্পাদকীয়, 12 মে 2006 (বাহরাইন.টিভি ওয়েবসাইট থেকে) সম্বোধন করার চেষ্টা করছে
জাকির খান (ক্রিকেটার)

জাকিরুল্লাহ খান (উর্দু: ذاکر خان‎‎; জন্ম: ৩ এপ্রিল, ১৯৬৩) উত্তর-পশ্চিম সীমান্ত প্রদেশের বান্নু এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৮০-এর দশকে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর পাকিস্তানি ক্রিকেটে পেশাওয়ার দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন জাকির খান। ১৯৮২-৮৩ মৌসুম থেকে ১৯৯২-৯৩ মৌসুম সাল পর্যন্ত জাকির খানের প্রথম-শ্রেণীর খেলোয়াড়ী জীবন চলমান ছিল। দীর্ঘকায় ও শক্তি-মজবুত গড়নের ডানহাতি সিমার হিসেবে খেলতেন। সমগ্র খেলোয়াড়ী জীবনে দুইটিমাত্র টেস্ট ও সতেরোটি একদিনের আন্তর্জাতিকে অংশগ্রহণ করেছেন জাকির খান। ২২ মার্চ, ১৯৮৬ তারিখে কলম্বোয় স্বাগতিক শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। এরপর, ৯ ডিসেম্বর, ১৯৮৯ তারিখে শিয়ালকোটে সফরকারী ভারত দলের বিপক্ষে সর্বশেষ টেস্টে অংশ নেন তিনি। ১৯৮৫-৮৬ মৌসুমে অনেকটা বিস্ময়করভাবেই শ্রীলঙ্কা গমনার্থে তাকে জাতীয় দলে রাখা হয়। কলম্বোয় অনুষ্ঠিত অভিষেক খেলায় কিছুটা সফলতার স্বাক্ষর রেখেছিলেন। প্রথম ইনিংসে ৩/৮০ ও দ্বিতীয় ইনিংসে ০/৭০ বোলিং পরিসংখ্যান গড়েন। এরপর থেকেই একদিনের দলে আসা-যাওয়ার পালায় থাকতেন। এ পর্যায়ে তিনি ইনিংসের শেষদিকে ব্যাট হাতে নিয়ে বেশ কার্যকরী ব্যাটিংশৈলী প্রদর্শন করেছিলেন। দ্বিতীয় টেস্টেও তিনি অপ্রত্যাশিতভাবে খেলার জন্যে মনোনীত হন। ১৯৮৯-৯০ মৌসুমে শিয়ালকোটে সফরকারী ভারতের বিপক্ষে খেলার সুযোগ পেলেও তেমন সফলতা পাননি। ১৯৯২ সালে ক্রিকেট খেলা থেকে অবসর গ্রহণ করেন। এরপর থেকেই পাকিস্তান ক্রিকেট বোর্ডে গণমাধ্যম ব্যবস্থাপক ও পরবর্তীতে সম্পাদকের দায়িত্ব পালন করেছেন। বর্তমানে তিনি পিসিবি কর্তৃক ঘরোয়া ক্রিকেট পরিচালকের দায়িত্বে রয়েছেন। ওডিআইয়ে ম্যান অব দ্য ম্যাচ Imran skips conclave for leisure trip, Express Tribune "Zakir Khan"। Cricinfo।  "1984-1985 Pakistan v New Zealand - 1st Match - Peshawar"।  মনজুর এলাহী মুফাসির-উল-হক প্রথম-শ্রেণীর ক্রিকেট দলসমূহের বর্তমান তালিকা ইএসপিএনক্রিকইনফোতে জাকির খান (ইংরেজি) ক্রিকেটআর্কাইভে জাকির খান (সদস্যতা প্রয়োজনীয়) (ইংরেজি)
রবের্তো গায়োন

রবের্তো গায়োন মার্কেস (স্পেনীয়: Roberto Gayón; ১ জানুয়ারি ১৯০৫ – ১ জানুয়ারি ২০০৬; এছাড়াও রবের্তো গায়োন নামে সুপরিচিত) একজন মেক্সিকীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় আমেরিকা এবং মেক্সিকোর হয়ে একজন আক্রমণভাগের খেলোয়াড় হিসেবে খেলেছিলেন। ১৯২০–২১ মৌসুমে, মেক্সিকীয় ফুটবল ক্লাব আমেরিকার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন; আতলান্তে প্রায় ২০ মৌসুম অতিবাহিত করে অবসর গ্রহণ করেছিলেন। ১৯৩০ সালে, মার্কেস মেক্সিকোর হয়ে আন্তর্জাতিক পর্যায়ে অভিষেক করেছিলেন, যেখানে তিনি মাত্র ২টি ম্যাচে অংশগ্রহণ করে ১টি গোল করছিলেন। তিনি মেক্সিকোর হয়ে ১৯৩০ ফিফা বিশ্বকাপে অংশগ্রহণ করেছিলেন। ফ্রান্সিস্কো গার্সা গুতিয়েরেস ১৯০৫ সালের ১লা জানুয়ারি তারিখে, কোস্টা রিকার সান হোসেতে জন্মগ্রহণ করেছিলেন এবং ২০০৬ সালের ১লা জানুয়ারি তারিখে ১০১ বছর বয়সে মৃত্যুবরণ করেছেন। "Roberto Gayón"। ট্রান্সফারমার্কেট।  "Argentina vs Mexico"। ফিফা।  রবের্তো গায়োন – ফিফা প্রতিযোগিতার রেকর্ড (ইংরেজি) সকারওয়েতে রবের্তো গায়োন (ইংরেজি)
জুলকারনাইন (ক্রিকেটার)

জুলকারনাইন জাইদি (উর্দু: ذوالقرنین‎‎; জন্ম: ২৫ মে, ১৯৬২) পাঞ্জাব প্রদেশের লাহোর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময়কালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর পাকিস্তানি ক্রিকেটে লাহোর দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন জুলকারনাইন নামে পরিচিত জুলকারনাইন জাইদি। ১৯৮০-৮১ মৌসুম থেকে ১৯৯৪-৯৫ মৌসুম পর্যন্ত জুলকারনাইনের প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে তিনটিমাত্র টেস্ট ও ষোলটিমাত্র একদিনের আন্তর্জাতিকে অংশগ্রহণ করেছেন জুলকারনাইন জাইদি। সবগুলো টেস্টই শ্রীলঙ্কার বিপক্ষে খেলেছিলেন তিনি। ২৩ ফেব্রুয়ারি, ১৯৮৬ তারিখে ক্যান্ডিতে স্বাগতিক শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। ২২ মার্চ, ১৯৮৬ তারিখে কলম্বোয় একই দলের বিপক্ষে সর্বশেষ টেস্টে অংশ নেন তিনি। List of Pakistan Test Cricketers "Pakistan – Test Batting Averages"। ESPNCricinfo। সংগ্রহের তারিখ ১২ জানুয়ারি ২০২১।  আসিফ মুজতবা ফজল-উর-রেহমান পাকিস্তানি টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা পাকিস্তানি একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে জুলকারনাইন (ইংরেজি) ক্রিকেটআর্কাইভে জুলকারনাইন (সদস্যতা প্রয়োজনীয়) (ইংরেজি) That's Cricket – Zulqarnain
রাধামোহন ভট্টাচার্য

রাধামোহন ভট্টাচার্য (ইংরেজি: Radhamohan Bhattacharya) (সেপ্টেম্বর,  ১৯০৮ - ১৩ জানুয়ারি, ১৯৮৩)  ছিলেন ভারতীয় বাঙালি চলচ্চিত্র ও মঞ্চ অভিনেতা ও সিনেমা সমালোচক, বহু ভাষাবিদ। ধ্রুপদী সংগীতে ব্যুৎপত্তি সহ সেতার, এস্রাজ বাজাতে পারদর্শী ছিলেন। আবৃত্তিকার হিসাবে তার যথেষ্ট খ্যাতি ছিল। রাধামোহনের জন্ম বৃটিশ ভারতের অধুনা পশ্চিমবঙ্গের বাঁকুড়া জেলার বিষ্ণুপুরে। তিনি কলকাতার প্রেসিডেন্সি কলেজ বর্তমানে প্রেসিডেন্সি বিশ্ববিদ্যালয় ও কলকাতা বিশ্ববিদ্যালয়ের অর্থশাস্ত্রের কৃতি ছাত্র ছিলেন।  ১৯৪৪ খ্রিস্টাব্দে জ্যোতির্ময় রায়ের উদয়ের পথে ছায়াছবিতে আদর্শবাদী নায়কের ভূমিকায় অভিনয় করে রাতারাতি জনপ্রিয় হন। এর আগে অবশ্য ১৯৪২ খ্রিস্টাব্দে 'অপরাধ' ছবিতে খলনায়কের ভূমিকায় এবং হিন্দি ছবি 'তমন্না' য় অভিনয় করেছেন। ছবিতে যেকোনো চরিত্রে তিনি ছিলেন সাবলীল। অসম্ভব প্রতিভাবান  অভিনেতা ছিলেন তিনি। 'উদয়ের পথে' ছবির পরিচালক রাধামোহন সম্পর্কে  এক পত্রে তাঁকে লিখেছিলেন - আপনি আমার পরিকল্পিত চরিত্রে প্রাণ সঞ্চার করেছেন, আপনার অভিনয় শুধু নৈপুণ্যে উজ্জ্বল নয়, প্রতিভার স্পর্শে গভীর। ছবিতে অভিনেতা হিসাবে প্রতিভার স্বাক্ষর রেখেছেন। ১৯৬০ খ্রিস্টাব্দে "গিরিশ থিয়েটারে" 'ডাউন ট্রেন' নাটকে অভিনয় করে শ্রেষ্ঠ মঞ্চাভিনেতার পুরস্কার পান। ইংরাজী দৈনিক "স্টেটসম্যান" পত্রিকায় সংগীত-সিনেমা সমালোচক হিসাবে কাজ করেছেন। ভারতীয় চিকিৎসাশাস্ত্রের উপর তার লেখাও সংবাদপত্রে প্রকাশিত হত। রাধামোহন রুশ, ফরাসি ও জার্মান ভাষা শিখেছিলেন। ১৯৫৭ খ্রিস্টাব্দে তিনি মস্কো যান ইংরাজী থেকে রুশ সাহিত্য বাংলায় অনুবাদ করার জন্য। রুশ গ্রন্থ 'খোঁড়া রাজকুমার' ও 'মুমু' বাংলায় অনুবাদ করেন।রাধামোহন রবীন্দ্রভারতী বিশ্ববিদ্যালয়ের কর্মসমিতির সদস্য ও ওই বিশ্ববিদ্যালয়ের পিএইচডি গবেষণাপত্রের পরীক্ষক ছিলেন। এছাড়া তিনি শিল্পী সংসদের পৃষ্ঠপোষক এবং কিছুকাল অভিনেতৃসংঘের সভাপতি ছিলেন। 'অপরাধ' (১৯৪২) 'উদয়ের পথে'(১৯৪৪) 'হামরাহী' (১৯৪৫) উদয়ের পথে ছবির হিন্দি ভার্সান 'অভিযাত্রী' (১৯৪৭) 'স্বর্ণসীতা' (১৯৪৮) 'মানদণ্ড' (১৯৫০) 'জীবনসৈকত' (১৯৫০) 'শঙ্খবাণী' (১৯৫১) 'আঁধি' (১৯৫২) 'জালিয়াত' (১৯৫৩) 'কাবুলিওয়ালা' (১৯৫৭) 'ক্ষণিকের অতিথি' (১৯৫৯) 'ক্ষুধিত পাষাণ' (১৯৬০) 'ঝিন্দের বন্দী' (১৯৬১) 'কান্না' (১৯৬২) 'ন্যায়দণ্ড' (১৯৬৩) 'নিশিথে'( ১৯৬৩) 'দোলনা' (১৯৬৫) 'সুদূর নীহারিকা' (১৯৭৫) 'আকালের সন্ধানে' (১৯৮০) অকৃতদার প্রতিভাবান অভিনেতা রাধামোহন ১৯৮৩ খ্রিস্টাব্দের ১৩ ই জানুয়ারি কলকাতায় পরলোক গমন করেন। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ৬৫২, আইএসবিএন ৯৭৮-৮১-৭৯৫৫-১৩৫-৬ "নায়ক থেকে পার্শ্বচরিত্রে উজ্জ্বল রাধামোহন ভট্টাচার্য"। ২০২০-০৯-৩০ তারিখে মূল থেকে আর্কাইভ করা। সংগ্রহের তারিখ ২০২১-০১-১২।  "Radhamohan Bhattacharya Filmography"। সংগ্রহের তারিখ ২০২১-০১-১২। [স্থায়ীভাবে অকার্যকর সংযোগ] ইন্টারনেট মুভি ডেটাবেজে রাধামোহন ভট্টাচার্য (ইংরেজি)
বগুড়া উডবার্ন জেলা সরকারি গ্রন্থাগার

বগুড়া উডবার্ন জেলা সরকারি গ্রন্থাগার বা উডবার্ন লাইব্রেরি বাংলাদেশের বগুড়া জেলায় অবস্থিত একটা গণগ্রন্থাগার। গ্রন্থাগারটি ১৮৫৪ সালে মি. রিয়েল নামের একজন ইংরেজ কর্মকর্তার সহায়তায় করতোয়ার তীরে স্টেশন ক্লাব এলাকায় কাঠের ভবনে যাত্রা শুরু করে। ১৬৬ বছরের পুরনো এ লাইব্রেরিতে পনেরো শতকের রাজকবি শ্রীমদ্ জ্ঞানেন্দ্র কুমার ভট্টাচার্যের সংস্কৃত ভাষায় লেখা তিনটি পুঁথির দুর্লভ পাণ্ডুলিপি সহ অনেক দুর্লভ সংগ্রহ রয়েছে। গ্রন্থাগারের অধিকাংশ বই ৫০ থেকে ১৫০ বছরের পুরনো। এ গ্রন্থাগারটি ১৮৫৪ সালে প্রথম স্থাপিত হয়। বগুড়ার তৎকালীন নবাব আব্দুস সোবহান চৌধুরী এ গ্রন্থাগারের জন্য ভবন নির্মাণ করে দেন। ১৯০৮ সালে বগুড়ার তৎকালীন কালেক্টর ও বাংলার গভর্নর জে এন গুপ্ত স্যার জন উডবার্নের নামে এর নামকরণ করেন। ১৯৩০ সালে এটি অগ্নিকাণ্ডে ক্ষতিগ্রস্ত হয়। তখন নবাব সৈয়দ আবদুস সোবহান চৌধুরীর সহায়তায় এটি অ্যাডওয়ার্ড পার্কে স্থানান্তর করা হয়েছিল। ১৯৭১ সালে বাংলাদেশের স্বাধীনতা যুদ্ধে গ্রন্থাগারটি ক্ষতিগ্রস্ত হয়। নানা কারণে এক যুগেরও বেশি সময় ধরে তালাবদ্ধ থাকার পর ২০১৪ সালের ১৫ মার্চ সংস্কৃতি মন্ত্রণালয়ের গণগ্রন্থাগারগুলোর অধিদপ্তরের সিদ্ধান্ত অনুযায়ী একে জেলা সরকারি গণগ্রন্থাগারের সাথে একীভূত করে উডবার্ন সরকারি গণগ্রন্থাগার নামে নামকরণ করা হয়। একীভূত হওয়ার সময় উডবার্ন সরকারি গ্রন্থাগারে ২৮ হাজার ৪৮২ টি বই থাকলে আট হাজার বই সরকারি গণগ্রন্থাগার বুঝে পেয়েছে। এখানে পনেরো শতকের রাজকবি শ্রীমদ্ জ্ঞানেন্দ্র কুমার ভট্টাচার্যের সংস্কৃত ভাষায় লেখা তিনটি পুঁথির দুর্লভ পাণ্ডুলিপি রয়েছে। প্রাচীন তুলট কাগজে দোয়াতকালি ও বাঁশের কলমে লেখা প্রতিটি পাণ্ডুলিপি প্রায় এক হাজার পৃষ্ঠার। পুঁথি তিনটির নাম পদ্মপুরাণ, গোবিন্দ কথামৃত ও হিরণ্যকশিপু। সংস্কৃত ও ইংরেজি ভাষার বই সহ পুরনো গল্প, উপন্যাস, প্রবন্ধ, জার্নাল, রেফারেন্স বই সহ আট হাজারের মতো বই রয়েছে এখানে। Television, Independent। "জনবল ও অর্থ বরাদ্দ না থাকায় সংকটে বগুড়ার উডবার্ন লাইব্রেরি"। www.independent24.com/।  "দৈনিক জনকন্ঠ || গ্রন্থাগারিক ছাড়াই বগুড়া গণগ্রন্থাগার"। দৈনিক জনকন্ঠ।  "১৬৩ বছর ধরে জ্ঞানের আলো ছড়াচ্ছে উডবার্ন লাইব্রেরি"। banglanews24.com।
বরেন গঙ্গোপাধ্যায়

বরেন গঙ্গোপাধ্যায় (৩ জানুয়ারি ১৯৩০ — ১২ ডিসেম্বর, ২০০১) একজন বাঙালি সাহিত্যিক। তিনি একজন খ্যাতনামা ছোটগল্পকার ও ঔপন্যাসিক। বরেন গঙ্গোপাধ্যায়ের জন্ম ঢাকার বিক্রমপুরের কয়কীর্তন গ্রামে। বিদ্যালয় শিক্ষার পরে তিনি কলকাতায় চলে আসেন। শিক্ষকতার কাজ নিয়ে সুন্দরবন চলে যান এবং সুন্দরবনের নিম্নবর্গের মানুষদের কথা তাঁর গল্প-উপন্যাসে উঠে এসেছে বারবার। তার তোপ, বজরা, কানি বোষ্টুমির গঙ্গাযাত্রা, কাক, বেস্পতির এক বাবু ছিল, সহবাস ইত্যাদি গল্পে সুন্দরবনের সমাজ ও সংস্কৃতি ফুটে ওঠে। তার দুটি উল্লেখযোগ্য উপন্যাস বনবিবির উপাখ্যান ও বাগদা। সংবাদ প্রতিদিনে তিনি নিয়মিত গ্রাম বাংলা সম্পর্কিত ফিচার লিখতেন। কিছুদিন যুগান্তর পত্রিকার গ্রন্থবার্তা আর তিন বছর কলেজ স্ট্রিট পত্রিকা সম্পাদনা করেন। গল্প বিচিত্রা নামের একটি গল্পের কাগজ সম্পাদনা করেন বরেন। তাঁর ছিল পাহাড় ভ্রমণের নেশা তাই কিছু ভ্রমণকাহিনীও লিখেছেন তিনি। ১৯৭৬ সালে শিক্ষকতার কাজ থেকে অবসর নিয়ে লেখালিখিতে ব্যস্ত থাকতেন তিনি। ২০০১ সালে পশ্চিমবঙ্গ বাংলা আকাদেমি তাকে সংবর্ধনা প্রদান করে। "বরেন গঙ্গোপাধ্যায়ের গল্প | বাংলাদেশ প্রতিদিন"। Bangladesh Pratidin (ইংরেজি ভাষায়)। সংগ্রহের তারিখ ২০২১-০১-১২।  Akādemī patrikā। Paścimabaṅga Bāmlā Ākādemi, Tathya o Saṃskr̥ti Bibhāga, Paścimabaṅga Sarakāra। ২০০২।  "গুণী লেখক ছিলেন বরেন গঙ্গোপাধ্যায়"। NTV Online (ইংরেজি ভাষায়)। ২০১৭-১০-২৯। সংগ্রহের তারিখ ২০২১-০১-১২।  Mitra, Amar (২০২০-০৭-১৮)। Galpa Parar Galpa: গল্প পড়ার গল্প। Boierhut Publications।  দ্বিতীয় খন্ডের সংযোজন (২০০৭)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৩৯।
বর্ডার গার্ড বাংলাদেশের সরঞ্জামের তালিকা

এই নিবন্ধে বর্ডার গার্ড বাংলাদেশ কর্তৃক ব্যবহৃত সরঞ্জামের তালিকা দেয়া হয়েছে। এর মধ্যে রয়েছে ছোটো অস্ত্র, যানবাহন, জাহাজ এবং বিমান। "PRC-2080+"। Barrett Communications (ইংরেজি ভাষায়)। সংগ্রহের তারিখ ২০২১-০১-১১।  "Barrett Communications awarded US$ 11.5 million contract to the Bangladesh Army 52610161 | October 2016 Global Defense Security news industry | Defense Security global news industry army 2016 | Archive News year"। www.armyrecognition.com। ২০২১-০১-২৭ তারিখে মূল থেকে আর্কাইভ করা। সংগ্রহের তারিখ ২০২১-০১-১১।  "Small Arms Factory"। Bangladesh Ordnance Factory। ১ নভেম্বর ২০২০।  "http://anadoluturkhaber.net/uploadedfiles/Turkish-Police-Detain-11-Suspected-ISIL-Militants-In-Istanbul-37372.1029693813.jpg-এর জন্য Google ছবি সার্চের ফলাফল"। www.google.com। সংগ্রহের তারিখ ২০২১-০১-১৮।  |title= এ বহিঃসংযোগ দেয়া (সাহায্য) "PM declares BGB a three-dimensional force"। The Daily Star। সংগ্রহের তারিখ ৮ নভেম্বর ২০২০।  "Russian copters to turn BGB into 3-dimensional force"। The Independent। সংগ্রহের তারিখ ২৯ অক্টোবর ২০২০।  "Mil Mi-171E, Bangladesh - Border Guard Bangladesh (BGB)"। Jet Photos। সংগ্রহের তারিখ ২৯ অক্টোবর ২০২০।  "BGB introduces high-speed interceptor vessels"। Dhaka Tribune। ২০২০-০৬-০৩। সংগ্রহের তারিখ ২০২১-০১-১৩।  "Koushik Debnath"। m.facebook.com। সংগ্রহের তারিখ ২০২১-০১-১৩।  "Yamaha Marine Bangladesh - BF International Limited, 204 Shahid Syed Nazrul Islam Sarani (89, Bijoynaagar), Dhaka (2021)"। www.findglocal.com। সংগ্রহের তারিখ ২০২১-০১-১৩।  "Yamaha Marine Bangladesh - BF International Limited"। www.facebook.com। সংগ্রহের তারিখ ২০২১-০১-১৩।  "বিজিবি মহাপরিচালক মহোদয়ের ভাসমান বিওপি পরিদর্শন"।
ওরাঙ্গি টাউন

ওরাঙ্গি টাউন (সিন্ধি: اُورنگي ٽاؤن, উর্দু: اُورنگی ٹاؤن‎‎) শহরের উত্তর-পশ্চিমাঞ্চলে অবস্থিত যা ওরাঙ্গির বিস্তৃত পৌরসভার নামে নামকরণ করা হয়েছিল। স্থানীয় সরকার অধ্যাদেশ ২০০১ এর অংশ হিসাবে ওরাঙ্গি টাউন গঠিত হয়েছিল এবং ১৩ টি ইউনিয়ন পরিষদে উপ-বিভক্ত হয়েছিল। ২০১১ সালে নগর ব্যবস্থাটি ভেঙে দেওয়া হয়েছিল এবং ২০১৫ সালে করাচি পশ্চিম জেলার অংশ হিসাবে ওরাঙ্গি টাউন পুনরায় সংগঠিত হয়েছিল। অরাঙ্গি টাউনের সীমানা শাহরাহ-এ-জাহিদ হোসাইনের উত্তরে নতুন করাচি শহর, পূর্বে গুজর নালা খাল দিয়ে গুলবার্গ শহর, দক্ষিণে লিয়াকতাবাদ শহর এবং পশ্চিমে এসআইটিই শহর। ইউনিয়ন পরিষদ নামে ১৩ টি সরকারি উপকন্ঠ ছিল। ফেডারেল সরকার ২০০০ সালে স্থানীয় সরকার সংস্কার করেছিল, যা পূর্ববর্তী "তৃতীয় স্তর সরকারের" (প্রশাসনিক বিভাগ) কে সরিয়ে দিয়ে এর পরিবর্তে চতুর্থ স্তর (জেলা) স্থাপন করেছিল। করাচির প্রভাবটি ছিল ২০০১ সালে পূর্বের করাচি বিভাগকে ভেঙে দেওয়া এবং এর পাঁচটি জেলা একত্রে একটি নতুন করাচি সিটি-জেলা গঠনের জন্য কেমারি টাউনসহ আঠারোটি স্বায়ত্তশাসিত নির্বাচনী শহর নিয়ে গঠিত হয়েছিল। ২০১১ সালে, করাচি মেট্রোপলিটন কর্পোরেশন ব্যবস্থাটি পুনঃপ্রবর্তন হওয়ার পরে, ব্যবস্থাটি ভেঙে দেওয়া হয়েছিল তবে ২০১৫ সাল পর্যন্ত আমলাতান্ত্রিক প্রশাসনের জন্য স্থায়ী ছিল। ২০১৫ সালে, করাচি শহর করাচি পশ্চিম জেলার অংশ হিসাবে পুনরায় সংগঠিত হয়েছিল। গুলশান-এ-বাহার বালুচ গোত বিলাল কলোনি চিশতি নগর রইস আমরোহি কলোনি দাতা নগর ঘাবুল টাউন গাজিয়াবাদ হানিফাবাদ হারিয়ানা কলোনি ইকবাল বালুচ কলোনি মদিনা কলোনি মোহাম্মদ নগর মোমিনাবাদ মুজাহিদাবাদ Abbasi, Saeed (২০১১-০৭-১০)। "Karachi's district status restored, notification issued"। The News Tribe (ইংরেজি ভাষায়)। ২০১৯-০৪-০৩ তারিখে মূল থেকে আর্কাইভ করা। সংগ্রহের তারিখ ২০২০-০৪-১৬।  ওরাঙ্গি ওয়েবসাইট
রাজারবাগ পুলিশ লাইন

রাজারবাগ পুলিশ লাইন ঢাকা মেট্রোপলিটন পুলিশ (ডিএমপি) এর মূল ব্যারাক। এটি ঢাকার শাহজাহানপুর থানার অন্তর্গত এলাকা রাজারবাগে অবস্থিত। এখানে স্বল্প সংখ্যক অফিসারের কোয়ার্টারের পাশাপাশি কন্সটেবল পর্যায়ের পুলিশ সদস্যের ব্যারাক রয়েছে। ঢাকা মেট্রোপলিটন পুলিশের যে প্যারাড গ্রাউন্ড রয়েছে সেটিও রাজারবাগ পুলিশ লাইন্সে অবস্থিত। প্রতি বছর এখানে পুলিশ সপ্তাহের আয়োজন করা হয়। এছাড়াও এখানে রয়েছে একটি পুকুর, ঘোড়ার খামার, শিক্ষা প্রতিষ্ঠান ও জাদুঘর। রাজারবাগ পুলিশ লাইন্সে ১৯৭১ সালে সর্বপ্রথম সশস্ত্র প্রতিরোধ শুরু হয়েছিল। ১৯৭১ সালের ২৫ শে মার্চ পাকিস্তানি বাহিনী কর্তৃক অপারেশন সার্চলাইট পরিচালিত হয়। পাকিস্তানি বাহিনীদের প্রথম লক্ষ্য ছিল রাজারবাগ পুলিশ লাইন আক্রমণ করা। ২৫ শে মার্চ রাত্রে পাকিস্তানি বাহিনী রাজারবাগ পুলিশ লাইন ঘিরে ফেলে। তখন অস্ত্রাগার হতে পুলিশদের কাছে অস্ত্র পৌঁছে দেওয়া হয়। মুক্তিযুদ্ধের পক্ষে প্রথম বুলেট নিক্ষিপ্ত হয় চামেলিবাগ পুলিশ ব্যারিকেড হতে, যার ফলে নিহত হন দুইজন পাকিস্তানি সেনা। পুলিশদের অস্ত্র ও গোলা বারুদ ফুরিয়ে গেলে হানাদার বাহিনী তুমুল গতিতে আক্রমণ শুরু করে। পাকিস্তানি সেনারা সারারাত গুলি ও কামানের গোলা বর্ষন করে বহু পুলিশ হত্যা করে। এখান থেকেই শুরু হয় মুক্তিযুদ্ধ। বাংলাদেশের মুক্তিযুদ্ধ ও বাংলাদেশের পুলিশদের মুক্তিযুদ্ধে অবদান সম্পর্কে নতুন প্রজন্মকে জানানোর উদ্দেশ্যে রাজারবাগ পুলিশ লাইনে বাংলাদেশ পুলিশ মুক্তিযুদ্ধ জাদুঘর স্থাপিত হয়। এ জাদুঘরে স্থান পেয়েছে সেই বেতারযন্ত্র যেটি দিয়ে ২৫ মার্চ ১৯৭১ সালে পরিচালক মোঃ শাহজাহান মিয়া সারাদেশের সকল থানায় রাজারবাগ, পাকিস্তানি বাহিনী কর্তৃক আক্রমণের কথা জানিয়ে দেয়। এখানে স্থান পেয়েছে সেই পাগলা ঘণ্টা, যেটি বাজিয়ে সমগ্র পুলিশকে সেই কালরাত্রে একত্র করেছিলেন কন্সটেবল আব্দুল আলি। এ দুটি জিনিসের পাশাপাশি রয়েছে পুলিশদের ব্যবহৃত রাইফেল, মর্টার, বন্দুক, হাতব্যাগ, চশমা, টুপি ও ইউনিফর্ম। এছাড়াও তৎকালীন পুলিশ মহাপরিদর্শকের ভাষনের একটি কপি রাখা হয়েছে, যা মুক্তিযুদ্ধে পুলিশদের অনুপ্রাণিত করেছিল। রাজারবাগ পুলিশ লাইনে "রাজারবাগ পুলিশ লাইন্স স্কুল এন্ড কলেজ" নামে একটি শিক্ষা প্রতিষ্ঠান রয়েছে। এটি ১৯৬৩ সালে প্রতিষ্ঠিত হয়। ঢাকা মেট্রোপলিটন পুলিশ কর্তৃক এই প্রতিষ্ঠানটি পরিচালিত। "রাজারবাগ প্রতিরোধে সশস্ত্র মুক্তিযুদ্ধের সূচনা করে পুলিশ বাহিনী"। dailyjagaran.com।  "রাজারবাগের জাদুঘরে মুক্তিযুদ্ধের স্মারক - BBC Bangla - খবর"। www.bbc.com। সংগ্রহের তারিখ ১৩ জানুয়ারি ২০২১।  "Official website of Rajarbag Police Lines School & College"। ২৩ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০২১।
আমার সংবাদ

দৈনিক আমার সংবাদ বাংলাদেশ থেকে এবং বাংলা ভাষায় প্রকাশিত একটি দৈনিক সংবাদপত্র। ২০১২ সালে এটি প্রথম প্রকাশিত হয়। পত্রিকার সম্পাদক ও প্রকাশক হলেন হাশেম রেজা। নভেম্বর ২০২০ অনুসারে, পত্রিকাটির প্রচার সংখ্যা প্রায় ১,৬১,১০৫ ও প্রচার সংখ্যা অনুসারে পত্রিকাটি বাংলাদেশের দশম শীর্ষ পত্রিকা। আমার সংবাদ 'ব্রডশিট' আকারে মুদ্রিত হয়। এতে বাদামি নিউজপ্রিন্ট কাগজ ব্যবহার করা হয়। কলাম সংখ্যা ৮। পত্রিকাটি চার রঙে মুদ্রিত। নিয়মিত সংখ্যা ১২ পৃষ্ঠা। বাংলাদেশের সংবাদপত্রের তালিকা বাংলাদেশ সংবাদ সংস্থা ইউনাইটেড নিউজ অব বাংলাদেশ Correspondent, Staff; bdnews24.com। "Amar Sangbad says it is 'not an unknown' newspaper"। বিডিনিউজ টোয়েন্টিফোর ডটকম। সংগ্রহের তারিখ ২০২১-০১-১৫।  দেশের মিডিয়া তালিকাভুক্ত পত্র-পত্রিকার পরিসংখ্যান, চলচ্চিত্র ও প্রকাশনা অধিদপ্তর, বাংলাদেশ সরকার আমার সংবাদ-এর ওয়েবসাইট আমার সংবাদ-এর মুদ্রিত সংস্করণের ওয়েবসাইট
বণ্ডলুর

বণ্ডলুর দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে অবস্থিত একটি ঘনবসতিপূর্ণ শহর। চেন্নাই মহানগরের দক্ষিণ প্রান্তে অবস্থিত একটি জনগণনা নগর৷ এটি চেন্নাইয়ের দক্ষিণ-পশ্চিমে অবস্থিত বৃহচ্চেন্নাইয়ের একটি এলাকা৷ এটি চেন্নাইয়ের দক্ষিণৈর দ্বারগুলির অন্যতম৷ এখানে রয়েছে বেশ কিছু দুর্লভ দুষ্প্রাপ্য প্রজাতির বন্য ও প্রাণিজ সম্পদবহুল অরিঙ্গর আন্না চিড়িয়াখানা৷ চেন্নাই শহরতলি রেলওয়ে সংযোগের অন্তর্গত বণ্ডলুর রেলওয়ে স্টেশনটি এখানে অবস্থিত৷ ২০১১ খ্রিস্টাব্দে ভারতের জনগণনা অনুসারে বণ্ডলুর শহরের মোট জনসংখ্যা ছিল ১৬,৮৫২ জন যার মধ্যে পুরুষ ৮,৪১০ জন এবং নারী ৮,৪৪২ জন। অর্থাৎ এই শহরে প্রতি হাজার পুরুষে ১,০০৪ জন নারীর বসবাস। মোট পরিবার সংখ্যা ৪,৩৮৪ টি। ছয় বছর অনূর্ধ্ব শিশুর সংখ্যা ১,৮৩৮ যা মোট জনসংখ্যার ১০.৯১ শতাংশ। শহরটির মোট সাক্ষরতার হার ৯০.৭১ শতাংশ যেখানে পুরুষ সাক্ষরতার হার ৯৫.১৬ শতাংশ এবং নারী সাক্ষরতার হার ৮৬.২৯ শতাংশ। বণ্ডলুরের উত্তর দিকে মুড়িশূর, উত্তর-পূর্ব দিকে পেরুঙ্গলতুর, পূর্ব দিকে আইয়েনচেরি, দক্ষিণ দিকে চেঙ্গলপট্টু ও পশ্চিম দিকে রয়েছে মণ্ণিবক্কম। বণ্ডলুর বৃহত্তর চেন্নাই শহরাঞ্চলের অন্তর্গত এবং তাম্বরম শহর থেকে ৬ কিলোমিটার দক্ষিণে অবস্থিত একটি ঘনবসতিপূর্ণ শহর৷ পার্শ্ববর্তী নগর পঞ্চায়েতগুলির মধ্যে রয়েছে পীর্কনকরনাই, পেরুঙ্গলতুর, মণ্ণিবক্কম ও মুড়িশূর জনগণনা নগর৷ এই শহরটি বণ্ডলুর-কেলমবক্কম সড়ক, গ্র্যান্ড সাদার্ন ট্রাঙ্ক রোড ও পুরাতন মহাবলীপুরম সড়কের সংযোগস্থলে অবস্থিত৷ চেন্নাই নগরোন্নয়ন কর্তৃপক্ষের পরিধি বরাবর বিস্তৃত বণ্ডলুর-মিঞ্জুর আউটার রিং রোড নগরোন্নয়ন দপ্তরের একটি গুরুত্বপূর্ণ সড়ক৷ ২০১২ খ্রিস্টাব্দের জানুয়ারি মাসে বণ্ডলুর উড়ালপুলটি উদ্বোধন করা হয়, যা রেলস্টেশনের পূর্ব ও পশ্চিম প্রান্তকে যানজটহীনভাবে যুক্ত করে৷ এটি রঙ্গরাজাপুরমের উড়ালপুলটির মতোই ধনুরাকৃতির নকশাবিশিষ্ট৷ আউটার রিং রোডকে কেন্দ্র করে একটি স্যাটেলাইট কমারশিয়াল কোরিডর তৈরির পরিকল্পনা রয়েছে৷ কোয়মবেড়ুতে ২০০২ খ্রিস্টাব্দে উদ্বোধিত চেন্নাই শহরতলি বাস টার্মিনাসটি এশিয়ার বৃহত্তম বলে মনে করা হয়, যদিও এর তাত্ত্বিক প্রমাণ নেই৷ এতদ্ব্যতীত চেন্নাই নগরোন্নয়ন কর্তৃপক্ষ বণ্ডলুরে নতুন বাস টার্মিনাস তৈরির জন্য ৬৫ একর জমি নির্ধারিত করেছে৷ কোয়মবেড়ু বাস টার্মিনাসের তুলনায় এর আকার দ্বিগুণ হওয়ার ফলে পরিষেবা যথেষ্ট সুষম হবে বলে আশা৷ এখান থেকে মূলত চেন্নাই শহরতলির দক্ষিণের বাস পরিষেবাগুলি নিয়ন্ত্রণ করা হবে বলে ঠিক করা হয়েছে৷ শহরের নিকটবর্তী রেলওয়ে স্টেশনটি হলো চেন্নাই শহরতলি রেলওয়ে সংযোগপথের বণ্ডলুর রেলওয়ে স্টেশন৷ প্রস্তাবিত চেন্নাই মনোরেল পথের বণ্ডলুর-পুড়ল ও বণ্ডলুর-বেলাচেরি সংযোগদুটি এই শহরের ওপর দিয়ে দীর্ঘায়িত হবে বলে পরিকল্পনা রয়েছে৷ "Population By Religious Community - Tamil Nadu" (XLS)। Office of The Registrar General and Census Commissioner, Ministry of Home Affairs, Government of India। ২০১১। সংগ্রহের তারিখ ১৩ সেপ্টেম্বর ২০১৫।  "Welcome to Census of India: Census India Library"। www.censusindia.gov.in। সংগ্রহের তারিখ ২০১৬-০৪-২৭।  https://www.census2011.co.in/data/town/629566-vandalur-tamil-nadu.html http://www.eprarthana.com/temples/chennai/tn2107lakshmikubera.asp?tid=2107 "News about Vandalur Flyover Inauguration, Times of India"। ২০১৩-০২-০৮ তারিখে মূল থেকে আর্কাইভ করা। সংগ্রহের তারিখ ২০২১-০১-১৪।  "Latest Residential Property News - Page-1"। ২৭ মে ২০১২ তারিখে মূল থেকে আর্কাইভ করা। সংগ্রহের তারিখ ১৪ জানুয়ারি ২০২১।  "সংরক্ষণাগারভুক্ত অনুলিপি"। ২০১৩-০৭-১৮ তারিখে মূল থেকে আর্কাইভ করা। সংগ্রহের তারিখ ২০২১-০১-১৪।